- Rom
- <
- 16
- >

16
Wodohi Pool
1 Koy-yaayyi ƴeh, mi déŋéenté rën koy-yaafi yen Febe*16.1 Febe ⁠ ⁠: Ɗi ow ɓeleɓ., ɗi fa na légéyíɗ jaŋii Saŋkere ra. 2 Lah tëhíi rí a yaꞌ ana di tii Yíkëe ti di waɗ ɗii pagaa ɓëyí hente ɓëyí Koope nen, te yii sohlaꞌ ri ɗon na ɓéeɓ ɗon cagoh na. Ɗi fi baaha, ɗi habraꞌte ow caak níi lukaꞌ soꞌ mi beh.
3 Lah wëddí sëꞌ Pírísíl†16.3 Pírísíl ⁠ ⁠: Di gerek, bíníyú ɗeh⁠ ⁠: Piriskaa. Daa ri tii yíníi Pírísíl. Ɗi ɓeleɓ Akilaas. a Akilaas, wa fa funi wa boku légéyérí Yéesú-Kiristaa ra. 4 Hílíbí sëꞌ tahte wa talluu ñak ñíinní wë. Soꞌ neh kep daa ma na sím wë, ɓëy íllí jaŋi yi heetti kayya ɓéeɓ ɓal na símú wë. 5 Wëddí sëꞌ ɓëy ílí jaŋaa na teeꞌuu faam wa ra, ɗon wodiiɗ soꞌ kooji soꞌ Epaynet fa ɗéɓpí gém Kiristaa na di deyi Aasi ra. 6 Wëddí sëꞌ Mari fa mok ɗon na níi mok ɗa. 7 Wëddí sëꞌ mboko yi soꞌ Andoronikus a Yuñaas, wa fa funi wa húmú kasu ra. Wa apootarri ɓëewë fahuute wa lool, te wa fi ƴaaha sah daa ɗéɓúu sëe non Kiristaa na.
8 Wëddí sëꞌ Ampiliyatus fa hen kooji soꞌ ndah Yíkëe rë. 9 Wëddí sëꞌ Irbee fa yeni boku légéyérí Kiristaa ra, a kooji soꞌ Estakis. 10 Wëddí sëꞌ Apel, ɗi fa iña ñee ri ra teeɓaꞌte biti ngémí Kiristaa na kaah ra, a ɓëewë dékú faam Aristobul ra. 11 Wëddí sëꞌ mboko mi soꞌ Erojon, a ɓëy faam Narsis fa nonu Yíkëe në rë. 12 Wëddí sëꞌ Tirifen a Tirifos fa moku légéyírí Yíkëe rë, a kooji soꞌ Persis‡16.12 Tirifen, Tirifos a Persis⁠ ⁠: Wa fi éeyë yë ɓéeɓ i ɓeleɓ.. Ɗi fi baa ɓal húmú mokke légéyérí Yíkëe. 13 Wëddí sëꞌ Rufus fa Yíkëe tanis ri ra, ɗon wodiiɗ soꞌ yaafi fa yaay soo na ra ɓal. 14 Wëddí sëꞌ Aseŋkirit, Felegon, Hermes, Patorobaas, Hermas a koy-yaayya homu waa na ra. 15 Wëddí sëꞌ Filolok a Súlí, Neere a koy-yaafi ɓeleɓ, Olempas, a ɓëewí Koope ya homu waa na ra ɓéeɓ. 16 Lah wëdëntíi hanndal kon níi wodantaꞌ§16.16 Di ɓaahi ɓëewí ƴaaha, wa ƴahti wodoh ɓëewë mboko yi wa mbée ɓëewë meeru wa raa, wa fëenúu wë fëenëe.. Ɓëy íllí jaŋi yi Kiristaa ɓéeɓ na woduu ɗon.
Líkínë míllëꞌ rë
17 Koy-yaayyi ƴeh, daa mi na ɗaŋ ɗon ɗi ee⁠ ⁠: lah mëytíi ɓëewë na kaaꞌuu iña yëeddú ɗon ra, na ɗarsuu ɓëewë gémú, na ɓeku wa bakaaɗ ɗa. Lah wúlíi wë, 18 ndah ɓëewë madu ɗaaha ra légéyírúy Kiristaa Yíkíi yen, wa légéyírú loo yi wa kep⁠ ⁠! Nebi ɓúgë waa na a goneelli neɓɓi wa daa na nofuu ɓëewë yúunúuy rë. 19 Ɓëewë ɓéeɓ yúhúté biti ɗon ñeyuu yii fahaꞌ Yíkëe kep. Keeñ soꞌ sosse ɗon na lool, ndaa mi fahaꞌte biti ɗon lah nufi yúhsúun ɗon yin wun, ɗon lah nufi lante ɗon tëwíh dara yii hente ɓos. 20 Koope fa na onaꞌ jaamma ra, leŋ ɗakaƴaꞌi Seytaane bet ɗi kotton. Yéesú Yíkíi yen líhë rën mal⁠ ⁠! 21 Timoote fa yeni boku légéy rë na wodoh ron⁠ ⁠; mboko yi soꞌ Lúsíyús, Sasoŋ a Sosipateer na woduu ɗon ɓal. 22 Tertiyus ɓal, ɗi fa bíníyíɗ sëꞌ unni ƴee ra, na wodoh ron*16.22 Tertiyus ɓal, ɗi fa bíníyíɗ sëꞌ unni ƴee ra, na wodoh ron ⁠ ⁠: Di gerek, bíníyú ɗeh⁠ ⁠: Soꞌ mi Tertiyus, soꞌ fa bíní rën unni ƴee ra, ma na wodoh ron. Bín fë, hom níi rëe ɗi fi Tertiyus daa ri na bíníyíɗ Pool. di tii Yíkëe fë boku yen ɗa. 23 Gayus fa yef soꞌ faami ra na wodoh ron. Ɗi fi bah, ɓëy ílí jaŋaa ɓéeɓ hom teeꞌuu faami. Erasta fa na yef hélsí gina ra na wodoh ron, a koy-yaafi yen Kartus ɓal. [ 24 †16.24 Ɓëewë húmú ñeyaatu unni ƴee bín fë woraꞌi wa ɓëewë rë, lahte na ƴi húmú bíníyú yii beh⁠ ⁠: Yéesú-Kiristaa Yíkëe líhë rën mal ɗon ɓéeɓ⁠ ⁠! Ɗémíin⁠ ⁠!]
Ɗaŋa míllëꞌ Pool ra
25 Yen kañ Koope⁠ ⁠! Ɗi mín ɗon on doole filiɓ ngémë, ti ɗee wonaꞌ ri Uni Neba na waare mi ra, unna won yii leŋke Yéesú-Kiristaa na ra. Uni baa teeɓaꞌte yee húmú maañci níɓ Koope te ow húmú yéeh rí rë, 26 ndaa ɗi kúɗté rí niiña saw leegi. Ti di fahaꞌ ri Koope fa na ɗúméh rë, téeré yí yonente ya teeɓute ri heetta ɓéeɓ nda wa gém ɗii na, wa ñee yee fahaꞌ ri ra.
27 Koope fa kut daa yúh rë laha ndam faraah, ndami fí yúhté biti ay ñeeꞌee Yéesú-Kiristaa na⁠ ⁠! Ɗémíin⁠ ⁠!

- Rom
- <
- 16
- >

*16:1 16.1 Febe ⁠ ⁠: Ɗi ow ɓeleɓ.

†16:3 16.3 Pírísíl ⁠ ⁠: Di gerek, bíníyú ɗeh⁠ ⁠: Piriskaa. Daa ri tii yíníi Pírísíl. Ɗi ɓeleɓ Akilaas.

‡16:12 16.12 Tirifen, Tirifos a Persis⁠ ⁠: Wa fi éeyë yë ɓéeɓ i ɓeleɓ.

§16:16 16.16 Di ɓaahi ɓëewí ƴaaha, wa ƴahti wodoh ɓëewë mboko yi wa mbée ɓëewë meeru wa raa, wa fëenúu wë fëenëe.

*16:22 16.22 Tertiyus ɓal, ɗi fa bíníyíɗ sëꞌ unni ƴee ra, na wodoh ron ⁠ ⁠: Di gerek, bíníyú ɗeh⁠ ⁠: Soꞌ mi Tertiyus, soꞌ fa bíní rën unni ƴee ra, ma na wodoh ron. Bín fë, hom níi rëe ɗi fi Tertiyus daa ri na bíníyíɗ Pool.

†16:24 16.24 Ɓëewë húmú ñeyaatu unni ƴee bín fë woraꞌi wa ɓëewë rë, lahte na ƴi húmú bíníyú yii beh⁠ ⁠: Yéesú-Kiristaa Yíkëe líhë rën mal ɗon ɓéeɓ⁠ ⁠! Ɗémíin⁠ ⁠!

© 2020 WBT